Receipt for Rent of an Oil - Press
Material: papyrus
Place: Arsinoites
Categories: Quittung
Pachtzins
Mühle (Öl)
Bank
ἔτους ἑβδόμου Αὐτοκράτορος 
Καίσαρος Τίτου Αἰλίου Ἁδριανοῦ Ἀντωνείνου 
Σεβαστοῦ Εὐσεβοῦς, Ἁθὺρ κθ, διὰ τῆς Σαρα
πίωνος τραπέζης Πτερουιτ....κου. 
Σύρος Ἀλεξάνδρου τοῦ Ἀλεξάνδρου 
ἐλαιοῦργ[ος] Νεμεσᾶτι Ἡλι[οδ]ώρου τοῦ 
Εὐδαίμονος ἀπὸ ἀμφόδου ..κων ὡς 
ἐτῶν τεσσαράκοντα  ἀσή[μῳ] ἀπέχειν 
τὸν Νεμεσᾶτα παρὰ τοῦ Σύρ[ο]υ φόρον 
.οῦ διεληλυθότος ἕκτου ἔτους Ἀντωνείνου 
Καίσαρος τοῦ κυρίου οὗ ἔχει ὁ Σύρος 
ἐν μισθώσει ἐλαιουργίου τοῦ ὑπάρχον
τος τῷ φροντιζομένῳ ὑπʼ αὐτοῦ 
Πομπηίου Πτολεμαίου ἐνάρχου γυμνα
σιάρχου ἐλαίου μετρητὰς πέντε , 
ὡς ἐλαίνου μὲν μετρητὰς δύο ἥμισυ  
καὶ ῥαφανίνου τοὺς λοιποὺς μετρητὰς 
δύο ἥμισυ , καὶ μηδὲν αὐτῷ ἐνκαλεῖν 
περὶ τούτων, μενούσης κυρίας τῆς 
μισθώσεως ἐφʼ οἷς περιέχει πᾶσει.